b'\n_START_ARTICLE_\nDirectstep\n_START_SECTION_\nO albumu\n_START_PARAGRAPH_\nDirectstep je bil sploh eden prvih albumov, ki so iz\xc5\xa1li na zgo\xc5\xa1\xc4\x8denki. Webster Lewis je pri snemanju albuma sodeloval kot drugi klaviaturist, da bi lahko tako skupaj s Hancockom obdeloval ve\xc4\x8d plasti elektronske teksture, kar je Hancock \xc5\xbeelel dose\xc4\x8di. Hancock je ponovno posnel skladbo \xc2\xbbI Thought It Was You\xc2\xab, ki je prvotno iz\xc5\xa1la na albumu Sunlight, z vocoderjem pa je postala \xc5\xa1e bolj elektronska. Na novo je posnel tudi skladbo \xc2\xbbButterfly\xc2\xab, sicer z albuma Thrust, s katero je Directstep postal drugi album s ponovno posneto \xc2\xbbButterfly\xc2\xab. Na albumu je iz\xc5\xa1la tudi skladba \xc2\xbbShiftless Shuffle\xc2\xab, ki jo je Hancock ponovno posnel in izdal leta 1980 na albumu Mr. Hands.'